
Бажы бирлигинин «Дөңгөлөктүү транспорт каражаттарынын коопсуздугу жөнүндө» (ББ ТР 018/2011) техникалык регламентине өзгөртүүлөрдү киргизүү тууралуу 
2014-жылдын 29-майындагы Евразия экономикалык бирлиги жөнүндө келишимдин 52-беренесине жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламетине № 1 тиркеменин 29-пунктуна ылайык Евразия экономикалык комиссиясынын Кеңеши чечти:
1. Бажы бирлигинин комиссиясынын 2011-жылдын 9-декабрындагы 
№ 877 чечими менен бекитилген Бажы бирлигинин «Дөңгөлөктүү транспорт каражаттарынын коопсуздугу жөнүндө» (ББ ТР 018/2011) техникалык регламентинин 34-пункту төмөнкү мазмундагы абзац менен толукталсын:
 «1958-жылдагы Макулдашуунун Макулдашуучу тарабы болуп саналбаган Евразия экономикалык бирлигинин мүчө-мамлекетинин аймагында катталган продукцияны чыгаруучулар мурда ушул Техникалык регламенттин талаптарына шайкештигине баалоо жүргүзүлбөгөн транспорт каражатынын (шасси) тибине кирген транспорт каражатынын (шасси) шайкештигине баалоо жүргүзүүдө 2023-жылдын 31-декабрын кошо алганда ушул Техникалык регламенттин 35-пунктунда каралган жол-жоболорду колдонууга укуктуу.».
2.  Бул Чечим расмий жарыяланган күндөн тартып 30 календардык күн өткөндөн кийин күчүнө кирет жана 2022-жылдын 19-майынан тартып пайда болгон укуктук мамилелерге карата колдонулат.

